Упознавање родитеља, ученика и запослених са нивоима насиља

ЗАКОН О ОСНОВНОМ ОБРАЗОВАЊУ И ВАСПИТАЊУ из 2017. године. наставља чланом 41. да регулише забрану сваке врсте насиља и дискриминације у школи.

У ПРИРУЧНИКУ за примену Посебног протокола за заштиту деце и ученика од насиља, злостављања и занемаривања у образовно-васпитним установама, који се примењује од 2009. године, одређени су појмови насиља, злостављања и занемаривања и, између осталог, одређени и нивои насиља.

Насиље је дефинисано као сваки облик једанпут учињеног или поновљеног, вербалног или невербалног, понашања које за последицу има стварно или потенцијално угрожавање здравља, развоја и достојанства ученика.

Овога се ваља подсетити у времену када се врло често насилни поступак према другу/другарици правда са ''шалио сам се''. Нажалост, границе насилништва а и врсте насиља су све шире и разноврсније. А очигледно смо заборавили и шта јесте шала, шта значи истински се шалити.

У табели су приказани нивои реаговања и различити облици насиља. У зависности од интензитета, учесталости и последица које насиље оставља, поједини облици се понављају на више различитих нивоа.

**ПРВИ НИВО**

Ове облике насиља решава самостално наставник или одељењски старешина у оквиру саветодавно-васпитног рада са децом – појединцима, групама и одељењем. Може користити и подршку вршњачког тима и вршњачких едукатора.

|  |  |  |  |  |
| --- | --- | --- | --- | --- |
| **Физичко насиље** | **Емоционално**  **/психичко насиље** | **Социјално насиље** | **Сексуално насиље и злоупотреба** | **Насиље злоупотребом информационих технологија** |
| ударање чврга, гурање,  штипање, гребање,  гађање,  чупање,  уједање, саплитање, шутирање, прљање, уништавање ствари.... | исмејавање, омаловажавање, оговарање, вређање,  ругање,  називање погрдним именима, псовање, етикетирање, имитирање, „прозивање“.... | добацивање, подсмевање, игнорисање, искључивање из групе или фаворизовање на основу социјалног статуса, националности, верске припадности, насилно дисциплиновање, ширење гласина... | добацивање, псовање, ласцивни коментари, ширење прича, етикетирање, сексуално додиривање, гестакулација... | узнемиравање, „зивкање“,  слање узнемиравајућих порука  СМС-ом,  ММС-ом, п  утем веб-сајта |

**ДРУГИ НИВО**

У решавању ових облика насиља, наставник/одељењски старешина укључује школски Тим за зштиту ученика од насиља, злостављања и занемаривања тј. унутрашњу заштитну мрежу.

|  |  |  |  |  |
| --- | --- | --- | --- | --- |
| **Физичко насиље** | **Емоционално**  **/психичко насиље** | **Социјално насиље** | **Сексуално насиље и злоупотреба** | **Насиље злоупотребом информационих технологија** |
| шамарање,  ударање,  гажење,  цепање одела, „шутке“, затварање, пљување, отимање и уништавање имовине, измицање столице, чупање за уши и косу..... | уцењивање, претње, неправедно кажњавање,  забрана комуницирања, искључивање, одбацивање, манипулисање..... | сплеткарење, игнорисање, неукључивљње, неприхватање, манипулисање, експлоатација, национализам.... | сексуално додиривање, показивање порнографског материјала, показивање интимних делова тела,  свлачење..... | огласи, клипови, блогови, злоупотреба форума и четовања, снимање камером појединаца против њихове воље,  снимање камером насилних сцена, дистрибуирање снимака и слика... |

**ТРЕЋИ НИВО**

Ако ученици чине или трпе неки од следећих облика насиља, обавезно је укључивање других институција, односно активирање спољашње заштитне мреже.

|  |  |  |  |  |
| --- | --- | --- | --- | --- |
| **Физичко насиље** | **Емоционално**  **/психичко насиље** | **Социјално насиље** | **Сексуално насиље и злоупотреба** | **Насиље злоупотребом информационих технологија** |
| туча, дављење, бацање, проузроковање опекотина, ускраћивање хране и сна, излагање ниским температурама, напад оружјем.... | застрашивање, уцењивање, рекетирање, ограничавање кретања, навођење на коришћење психоактивних супстанци, укључивање у секте, занемаривање.... | претње, изолација, одбацивање, терор групе над појединцем/групом, дискриминација, организовање отворених група(кланова), национализам, расизам | завођење од стране одраслих, подвођење, злоупотреба положаја, навођење, изнуђивање, принуда на сексуални чин, силовање, инцест... | снимање насилних сцена, дистрибуирање снимака и слика, дечија порнографија... |

Размишљајмо о садржини ових табела и будимо свесни на које све начине повређујемо друге због сопствене огрубелости на агресију.

Тим за заштиту ученика од дискриминације, насиља, злостављања и занемаривања наше школе, моли родитеље и ученике и све запослене у школи, да у име благостања свих и заједничким трудом дођемо до ''нулте фрустрације на толеранцију''. То изледа тешко достижно али није немогуће.

Тим за заштиту ученика од дискриминације, насиља, злостављања и занемаривања